Temeljem odredbe članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) i članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na 06. sjednici održanoj dana 21. prosinca 2021. godine, donosi

**ODLUKU**

**o raspoređivanju sredstava** **za redovito financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec,**

**za 2022. godinu**

**Članak 1.**

Ovom Odlukom raspoređuju se sredstva za redovito financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec (u nastavku: Općinsko vijeće) za 2022. godinu, sukladno konačnim rezultatima izbora članova Općinskog vijeća provedenih 16. svibnja 2021. godine.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

Sredstva za redovno godišnje financiranje političkih stranaka i nezavisnih vijećnika Općina Vidovec je dužna osigurati u Proračunu u iznosu koji ne može biti manji od 2.000,00 kuna po svakom članu predstavničkog tijela Općine Vidovec.

Utvrđuje se da su u Proračunu Općine Vidovec za 2022. godinu osigurana sredstva za financiranje političkih stranaka i nezavisnih vijećnika u Općinskom vijeću u iznosu od 30.000,00 kn.

**Članak 2.**

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci i nezavisnim vijećnicima pripadaju sredstva razmjerno broju dobivenih mjesta članova u Općinskom vijeću, prema konačnim rezultatima izbora članova Općinskog vijeća provedenih 16. svibnja 2021. godine.

**Članak 3.**

Za svakog člana Općinskog vijeća utvrđuje se tromjesečni iznos sredstava u visini od 559,50 kuna.

Za svakog člana Općinskog vijeća podzastupljenog spola, pojedinoj političkoj stranci i nezavisnim vijećnicima pripada i pravo na naknadu u visini od 10% iznosa predviđenog po svakom vijećniku iz stavka 1. ovoga članka te se temeljem istog utvrđuje iznos od 615,45 kuna tromjesečno.

**Članak 4.**

Političkim strankama i nezavisnim vijećnicima zastupljenim u Općinskom vijeću za2022. godinu raspoređuju se sredstva u iznosima kako slijedi:

|  |  |  |  |  |  |
| --- | --- | --- | --- | --- | --- |
| **Politička stranka/ kandidacijska lista grupe birača** | **Broj**  **vijećnika** | | | **Iznos**  **za 2022. godinu**  **u kn** | **Tromjesečni**  **iznos u kn** |
| **M** | **Ž** | **Ukupno** |
| Hrvatska demokratska zajednica (HDZ) | 3 | 2 | 5 | 11.637,60 | 2.909,40 |
| Hrvatska stranka umirovljenika (HSU) | 1 | 0 | 1 | 2.238,00 | 559,50 |

|  |  |  |  |  |  |
| --- | --- | --- | --- | --- | --- |
| Narodna stranka - Reformisti | 0 | 1 | 1 | 2.461,80 | 615,45 |
| Socijaldemokratska partija Hrvatske (SDP) | 1 | 0 | 1 | 2.238,00 | 559,50 |
| Kandidacijska lista grupe birača – nositeljica Ines Pavleković | 2 | 1 | 3 | 6.937,80  Ines Pavleković - 2.461,80  David Šantek – 2.238,00  Danijel Mašić – 2.238,00 | 615,45  559,50  559,50 |
| Kandidacijska lista grupe birača – nositelj Mihael Blažeković | 2 | 0 | 2 | 4.476,00  Mihael Blažeković – 2.238,00  Matija Mihalina – 2.238,00 | 559,50  559,50 |

**Članak 5.**

Raspoređena sredstva iz članka 4. ove Odluke doznačuju se na žiro račun političke stranke, odnosno na poseban račun nezavisnog vijećnika tromjesečno u jednakim iznosima.

**Članak 6**.

Općina Vidovec dužna je objaviti na svojim mrežnim stranicama, najkasnije do 01. ožujka tekuće godine za prethodnu godinu, izvješće o iznosu raspoređenih i isplaćenih sredstava iz Proračuna Općine Vidovec za redovito godišnje financiranje svake političke stranke zastupljene u Općinskom vijeću Općine Vidovec i nezavisne vijećnike.

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 013-01/21-01/05

URBROJ: 2186/10-01/1-21-01

Vidovec, 21. prosinca 2021.

OPĆINSKO VIJEĆE OPĆINE VIDOVEC

Predsjednik

Krunoslav Bistrović